ddrg/super_eurlex huggingface dataset:
*****

ΑΠΟΦΑΣΗ ΤΟΥ ΣΥΜΒΟΥΛΙΟΥ

της 12ης Μαρτίου 1990

σχετικά με την προσωρινή εφαρμογή του συμφωνηθέντος πρακτικού για την τροποποίηση της συμφωνίας μεταξύ της Ευρωπαϊκής Οικονομικής Κοινότητας και του Χονγκ Κονγκ για το εμπόριο υφαντουργικών προϊόντων

(90/174/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,

την πρόταση της Επιτροπής,

Εκτιμώντας:

ότι, μέχρις ότου ολοκληρωθούν οι αναγκαίες διαδικασίες για τη σύναψή της, η συμφωνία μεταξύ της Ευρωπαϊκής Οικονομικής Κοινότητας και του Χονγκ Κονγκ για το εμπόριο υφαντουργικών προϊόντων, που μονογραφήθηκε στις 2 Οκτωβρίου 1986, εφαρμόζεται προσωρινά από την 1η Ιανουαρίου 1987 σύμφωνα, για ό,τι αφορά την Κοινότητα, με την απόφαση 88/213/ΕΟΚ (1)·

ότι αυτή η συμφωνία προβλέπει τη δυνατότητα να γίνουν ποσοτικές τροποποιήσεις των ποσοστώσεων ορισμένων κατηγοριών για να ληφθεί υπόψη η εισαγωγή της συνδυασμένης ονοματολογίας·

ότι, στο τέλος των διαβουλεύσεων μεταξύ της Κοινότητας και του Χονγκ Κονγκ, μονογραφήθηκε στις 28 Ιουλίου 1989 ένα συμφωνηθέν πρακτικό που τροποποιεί τις ποσοστώσεις των προϊόντων των κατηγοριών 73, 5 και 74 που καθορίζονται στη συμφωνία·

ότι, μέχρις ότου ολοκληρωθούν οι αναγκαίες διαδικασίες για τη σύναψη της συμφωνίας και του συμφωνηθέντος πρακτικού, θα πρέπει να εφαρμοσθεί προσωρινά το συμφωνηθέν πρακτικό με ισχύ από την 1η Ιανουαρίου 1989, υπό τον όρο ότι αμοιβαία και το Χονγκ Κονγκ θα το εφαρμόσει προσωρινά,

ΑΠΟΦΑΣΙΖΕΙ:

Άρθρο 1

Μέχρις ότου ολοκληρωθούν οι αναγκαίες διαδικασίες για τη σύναψή της, το συμφωνηθέν πρακτικό για την τροποποίηση της συμφωνίας για το εμπόριο υφαντουργικών προϊόντων μεταξύ της Ευρωπαϊκής Οικονομικής Κοινότητας και του Χονγκ Κονγκ εφαρμόζεται προσωρινά στην Κοινότητα, με ισχύ από την 1η Ιανουαρίου 1989, υπό τον όρο ότι αμοιβαία και το Χονγκ Κονγκ θα το εφαρμόσει προσωρινά.

Το κείμενο του συμφωνηθέντος πρακτικού επισυνάπτεται στην παρούσα απόφαση.

Άρθρο 2

Η Επιτροπή καλείται να εξασφαλίσει τη συμφωνία της κυβέρνησης του Χονγκ Κονγκ για την προσωρινή εφαρμογή του συμφωνηθέντος πρακτικού που αναφέρεται στο άρθρο 1 και να την ανακοινώσει στο Συμβούλιο.

Βρυξέλλες, 12 Μαρτίου 1990.

Για το Συμβούλιο

Ο Πρόεδρος

A. REYNOLDS

(1) ΕΕ αριθ. L 97 της 14. 4. 1988, σ. 1.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 7ης Φεβρουαρίου 1990

για έγκριση του σχεδίου εφαρμογής στη Δανία του άρθρου 3β του κανονισμού (ΕΟΚ) αριθ. 857/84 για τους γενικούς κανόνες εφαρμογής της εισφοράς που αναφέρεται στο άρθρο 5γ του κανονισμού (ΕΟΚ) αριθ. 804/68 στον τομέα του γάλακτος και των γαλακτοκομικών προϊόντων

(Το κείμενο στη δανική γλώσσα είναι το μόνο αυθεντικό)

(90/65/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 857/84 του Συμβουλίου της 31ης Μαρτίου 1984 για τους γενικούς κανόνες εφαρμογής της εισφοράς που αναφέρεται στο άρθρο 5γ του κανονισμού (ΕΟΚ) αριθ. 804/68 (1), όπως τροποποιήθηκε τελευταία από τον κανονισμό (ΕΟΚ) αριθ. 3880/89 (2), και ιδίως το άρθρο 3β παράγραφος 1 δεύτερο εδάφιο,

Εκτιμώντας:

ότι η προαναφερθείσα διάταξη προβλέπει την ανακοίνωση από τα κράτη μέλη των εθνικών διατάξεων που προτίθενται να θεσπίσουν για την εφαρμογή του εν λόγω άρθρου 3β και την εκ των προτέρων έγκρισή τους από την Επιτροπή·

ότι πρέπει να εγκριθεί το σχέδιο εφαρμογής που ανακοινώθηκε από τη Δανία στις 3 Ιανουαρίου 1990,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνονται οι εθνικές διατάξεις εφαρμογής στη Δανία του άρθρου 3β του κανονισμού (ΕΟΚ) αριθ. 857/84, που προβλέπουν τη χορήγηση στους πρόσφατα εγκατεστημένους παραγωγούς, στους νέους στους παραγωγούς που επενδύουν σε νέους σταύλους και στους παραγωγούς των οποίων η παραγωγή επηρεάστηκε από έκτακτα γεγονότα συμπληρωματικών ή ειδικών ποσοτήτων αναφοράς.

Άρθρο 2

Η παρούσα απόφαση απευθύνεται στο Βασίλειο της Δανίας.

Βρυξέλλες, 7 Φεβρουαρίου 1990.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 90 της 1. 4. 1984, σ. 13.

(2) ΕΕ αριθ. L 378 της 27. 12. 1989, σ. 3.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 26ης Φεβρουαρίου 1990 σχετικά με τη σύναψη συμφωνίας συνεργασίας μεταξύ της Ευρωπαϊκής Οικονομικής Κοινότητας και του Βασιλείου της Σουηδίας στον τομέα της έρευνας στην ιατρική και την υγεία (90/132/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,

ιΕχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο^130^Q παράγραφος^2,

την πρόταση της Επιτροπής^(1),

Σε συνεργασία με το Ευρωπαϊκό Κοινοβούλιο^(2),

ιΕχοντας υπόψη τη γνώμη της Οικονομικής και Κοινωνικής Επιτροπής^(3),

Εκτιμώντας:

ότι με την απόφαση 87/551/ΕΟΚ^(4) το Συμβούλιο θέσπισε ένα κοινοτικό πρόγραμμα συντονισμού της έρευνας και της ανάπτυξης στον τομέα της έρευνας στην ιατρική και την υγεία (1987-1991) ότι το άρθρο 7 παράγραφος 2 της απόφασης αυτής εξουσιοδοτεί την Επιτροπή να διεξάγει διαπραγ-

ματεύσεις για συμφωνίες με τις τρίτες χώρες που συμμετέχουν στην ευρωπαϊκή συνεργασία στον τομέα της επιστημονικής και τεχνικής έρευνας (COST), με σκοπό τη συμμετοχή τους εν όλω ή εν μέρει στο πρόγραμμα αυτό

ότι με την απόφαση 87/177/ΕΟΚ^(5) το Συμβούλιο ενέκρινε, εξ ονόματος της Ευρωπαϊκής Οικονομικής Κοινότητας, τη σύναψη της συμφωνίας-πλαισίου για την επιστημονική και τεχνική συνεργασία μεταξύ των Ευρωπαϊκών Κοινοτήτων και, μεταξύ άλλων, του Βασιλείου της Σουηδίας

ότι πρέπει να εγκριθεί η συμφωνία συνεργασίας μεταξύ της Ευρωπαϊκής Οικονομικής Κοινότητας και του Βασιλείου της Σουηδίας στον τομέα της έρευνας στην ιατρική και την υγεία,

ΑΠΟΦΑΣΙΖΕΙ:

Άρθρο 1

Η συμφωνία συνεργασίας μεταξύ της Ευρωπαϊκής Οικονομικής Κοινότητας και του Βασιλείου της Σουηδίας στον τομέα της έρευνας στην ιατρική και την υγεία εγκρίνεται εξ ονόματος της Κοινότητας.

Το κείμενο της συμφωνίας επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου προβαίνει στην ανακοίνωση που προβλέπεται από το άρθρο 7 της συμφωνίας εξ ονόματος της Κοινότητας^(6).

Βρυξέλλες, 26 Φεβρουαρίου 1990.

Για το Συμβούλιο

Ο Πρόεδρος

M. SMITH

(1) EE ariu. C 223 thw 30. 8. 1989, s. 27.

(2) EE ariu. C 304 thw 4. 12. 1989, s. 33 kai apofash thw 14. 2. 1990 (den exei akomh dhmosiezuei sthn Epishmh Efhmerida).

(3) EE ariu. C 56 thw 7. 3. 1990.

(4) EE ariu. L 334 thw 24. 11. 1987, s. 20.

(5) EE ariu. L 71 thw 14. 3. 1987, s. 29.

(6) H hmeromhnia enarjevw isxzow thw szmfvniaw dhmosiezetai sthn Επίσημη Εφημερίδα των Ευρωπαϊκών Κοινοτήτων από τη Γενική Γραμματεία του Συμβουλίου.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 12ης Φεβρουαρίου 1990 σχετικά με τη σύναψη συμφωνίας συνεργασίας μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας όσον αφορά σχέδιο προγράμματος για την τόνωση της διεθνούς συνεργασίας και των ανταλλαγών που είναι απαραίτητες για το έργο των ευρωπαίων ερευνητών (Science) (90/73/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 130 Q παράγραφος 2, την πρόταση της Επιτροπής (1), Σε συνεργασία με το Ευρωπαϊκό Κοινοβούλιο (2), Έχοντας υπόψη τη γνώμη της Οικονομικής και Κοινωνικής Επιτροπής (3), Εκτιμώντας: ότι με την απόφαση 88/419/ΕΟΚ (4), το Συμβούλιο ενέκρινε σχέδιο προγράμματος για την τόνωση της διεθνούς συνεργασίας και των ανταλλαγών που είναι απαραίτητες για το έργο των ευρωπαίων ερευνητών (1988-1992) (Science)- ότι το άρθρο 5 της απόφασης αυτής εξουσιοδοτεί την Επιτροπή να διαπραγματευθεί συμφωνίες με τρίτες χώρες και ιδιαίτερα με ευρωπαϊκές χώρες που έχουν συνάψει συμφωνίες- πλαίσιο για επιστημονική και τεχνική συνεργασία με την Κοινότητα με σκοπό να επιτύχει την πλήρη ή μερική συμμετοχή τους στο σχέδιο προγράμματος- ότι με την απόφαση 87/177/ΕΟΚ (5), το Συμβούλιο εξ ονόματος της Ευρωπαϊκής Οικονομικής Κοινότητας ενέκρινε την συμφωνία - πλαίσιο για την επιστημονική και τεχνική συνεργασία μεταξύ των Ευρωπαϊκών Κοινοτήτων και, μεταξύ άλλων, του Βασιλείου της Νορβηγίας, ότι πρέπει να εγκριθεί η συμφωνία συνεργασίας μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας όσον αφορά σχέδιο προγράμματος για την τώνωση της διεθνούς συνεργασίας και των ανταλλαγών που είναι απαραίτητες για το έργο των ευρωπαίων ερευνητών (Science), ΑΠΟΦΑΣΙΖΕΙ:

Άρθρο 1

Η συμφωνία συνεργασίας μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας όσον αφορά σχέδιο προγράμματος για την τόνωση της διεθνούς συνεργασίας και των ανταλλαγών που είναι απαραίτητες για το έργο των ευρωπαίων ερευνητών (Science), εγκρίνεται εξ ονόματος της Επιτροπής. Το κείμενο της συμφωνίας επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου προβαίνει στην ανακοίνωση που προβλέπεται στο άρθρο 11 της συμφωνίας (6).

Βρυξέλλες, 12 Φεβρουαρίου 1990. Για το Συμβούλιο Ο Πρόεδρος A. REYNOLDS

(1) ΕΕ αριθ. C 154 της 22. 6. 1989, σ. 5. (2) ΕΕ αριθ. C 291 της 20. 11. 1989, σ. 40 και ΕΕ αριθ. C 38 της 19. 2. 1990. (3) ΕΕ αριθ. C 298 της 27. 11. 1989, σ. 30. (4) ΕΕ αριθ. L 206 της 30. 7. 1988, σ. 34. (5) ΕΕ αριθ. L 71 της 14. 3. 1987, σ. 29. (6) Η ημερομηνία ενάρξεως ισχύος της συμφωνίας θα δημοσιευθεί στην Επίσημη Εφημερίδα των Ευρωπαϊκών Κοινοτήτων από τη Γενική Γραμματεία του Συμβουλίου.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 19ης Δεκεμβρίου 1989

που αφορά τις ζώνες που αναφέρονται στο άρθρο 3 παράγραφος 2 του κανονισμού (ΕΟΚ) αριθ. 2506/88 του Συμβουλίου για τη θέσπιση κοινοτικού προγράμματος για τη μετατροπή των περιοχών των ναυπηγείων (Renaval)

(Το κείμενο στη γαλλική γλώσσα είναι το μόνο αυθεντικό)

(90/9/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2506/88 του Συμβουλίου της 26ης Ιουλίου 1988 για τη θέσπιση κοινοτικού προγράμματος για τη μετατροπή των περιοχών των ναυπηγείων (πρόγραμμα Renaval) (1), και ιδίως το άρθρο 3 παράγραφος 2,

Εκτιμώντας:

ότι το άρθρο 3 παράγραφος 2 του κανονισμού (ΕΟΚ) αριθ. 2506/88 προβλέπει ότι το κοινοτικό πρόγραμμα εφαρμόζεται στις ζώνες που ανταποκρίνονται στα κριτήρια του άρθρου 3 παράγραφος 1 ·

ότι οι ζώνες στις οποίες πρέπει να εφαρμόζεται το κοινοτικό πρόγραμμα πρέπει να προταθούν από τα σχετικά κράτη μέλη· ότι η Γαλλική Δημοκρατία υπέβαλε στην Επιτροπή αίτηση σχετικά με τις ζώνες Loire-Atlantique, Toulon-la Seyne-Aubagne-La Ciotat-Marseille και Dunkerque·

ότι οι ζώνες αυτές ανταποκρίνονται στα παραπάνω κριτήρια,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Οι ζώνες των περιφερειών αγοράς εργασίας στη Γαλλική Δημοκρατία που πληρούν τα κριτήρια του άρθρου 3 παράγραφος 1 του κανονισμού (ΕΟΚ) αριθ. 2506/88 είναι οι ακόλουθες:

- departement de Loire-Atlantique,

- ζώνες των περιφερειών αγοράς εργασίας Toulon-La Seyne, Aubagne-La Ciotat και Marseille,

- ζώνες των περιφερειών αγοράς εργασίας de Dunkerque.

Ως εκ τούτου, το κοινοτικό πρόγραμμα που θεσπίζεται με τον παρόντα κανονισμό εφαρμόζεται στις ζώνες αυτές.

Άρθρο 2

Η παρούσα απόφαση απευθύνεται στη Γαλλική Δημοκρατία.

Βρυξέλλες, 19 Δεκεμβρίου 1989.

Για την Επιτροπή

Bruce MILLAN

Μέλος της Επιτροπής

(1) ΕΕ αριθ. L 225 της 15. 8. 1988, σ. 24.
31990D0360R(01)

Διορθωτικό στην απόφαση 90/360/ΕΟΚ της Επιτροπής της 29ης Ιουνίου 1990 που επιτρέπει στην Πορτογαλία να εισάγει από τρίτες χώρες, με μειωμένη εισφορά, ορισμένες ποσότητες ακατέργαστης ζάχαρης για την περίοδο από την 1η Ιουλίου 1990 έως τις 28 Φεβρουαρίου 1991 (ΕΕ αριθ. L 174 της 7.7.1990)



Επίσημη Εφημερίδα αριθ. L 181 της 14/07/1990 σ. 0034 - 0034
ΑΠΟΦΑΣΗ ΤΟΥ ΣΥΜΒΟΥΛΙΟΥ της 3ης Μαΐου 1989 για τις εργασίες του Κοινού Κέντρου Ερευνών που παρουσιάζουν ενδιαφέρον για την Ευρωπαϊκή Οικονομική Κοινότητα και εκτελούνται για λογαριασμό τρίτων ( 89/340/EOK )

TO SZMBOZLIO TVN EZRVPAIΚΩΝ ΚΟΙΝΟΤΗΤΩΝ,

ιΕχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 235,

την πρόταση της Επιτροπής^(1 ),

τη γνώμη του Ευρωπαϊκού Κοινοβουλίου^(2 ),

Εκτιμώντας :

ότι, για την επίτευξη των γενικών στόχων της Κοινότητας όσον αφορά την έρευνα και την τεχνολογική ανάπτυξη, είναι επιθυμητό να δοθεί στο Κοινό Κέντρο Ερευνών ( ΚΚΕρ ) η δυνατότητα να εκτελεί εργασίες για τρίτους, ιδιώτες ή ΝΠΔΔ

ότι στο ψήφισμά του αριθ . 88/C 197/03^(3 ) το Συμβούλιο έκρινε ότι το ΚΚΕρ πρέπει, εκτός των κυρίως δραστηριοτήτων του για την περίοδο 1988-1991 που συνίστανται στην εκτέλεση ειδικών προγραμμάτων, συμπεριλαμβανομένων των προκαταρκτικών ερευνών, να χρησιμοποιεί τις εγκαταστάσεις και το προσωπικό που διαθέτει για να ενισχύσει και να αυξήσει το έργο που παράγει για λογαριασμό τρίτων στους τομείς της αρμοδιότητάς του

ότι, στα πλαίσια της σύναψης συμβάσεων με τρίτους, το ΚΚΕρ είναι δυνατόν να εγκρίνει ρήτρες για περιορισμένη διάδοση των αποτελεσμάτων των ερευνών που πραγματοποιήθηκαν σύμφωνα με τους όρους που καθορίζει ο Γενικός Διευθυντής σε συνεργασία με το Διοικητικό Συμβούλιο, εξασφαλίζοντας, ιδίως, την προστασία των επιστημονικών και οικονομικών συμφερόντων της Κοινότητας

ότι η συνθήκη δεν προβλέπει για τη σχετική δράση εξουσίες άλλες από τις εξουσίες του άρθρου 235,

ΑΠΟΦΑΣΙΖΕΙ:

Άρθρο 1

Για την επίτευξη των γενικών στόχων της Κοινότητας, οι οποίοι αφορούν την έρευνα και την τεχνολογική ανάπτυξη, η Επιτροπή έχει το δικαίωμα να θέτει επ' αμοιβή τις εγκαταστάσεις, τον εξοπλισμό ή το ειδικευμένο προσωπικό του Κοινού Κέντρου Ερευνών στη διάθεση τρίτων, ιδιωτών ή ΝΠΔΔ, εφόσον αυτό χρειαστεί .

Άρθρο 2

Η απόφαση αυτή δημοσιεύεται στην Επίσημη Εφημερίδα των Ευρωπαϊκών Κοινοτήτων . Αρχίζει να ισχύει από την επομένη της δημοσίευσής της .

Βρυξέλλες, 3 Μαΐου 1989 .

Για το Συμβούλιο

Ο Πρόεδρος

P . SOLBES

( 1 ) EE ariu . C 13 thw 17 . 1 . 1989, s . 6 .

( 2 ) EE ariu . C 120 thw 16 . 5 . 1989 .

( 3 ) EE ariu . C 197 thw 27 . 7 . 1988, s . 4 .
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 27ης Απριλίου 1989

για την έγκριση ενός προγράμματος που κατάρτισε η πορτογαλική κυβέρνηση κατ' εφαρμογή του κανονισμού (ΕΟΚ) αριθ. 3828/85 του Συμβουλίου

(Το κείμενο στην πορτογαλική γλώσσα είναι το μόνο αυθεντικό)

(89/320/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 3828/85 του Συμβουλίου της 20ής Δεκεμβρίου 1985 για την κατάρτιση του ειδικού προγράμματος ανάπτυξης της γεωργίας της Πορτογαλίας (1), όπως τροποποιήθηκε τελευταία από τον κανονισμό (ΕΟΚ) αριθ. 2182/88 (2), και ιδίως το άρθρο 4 παράγραφος 2,

Εκτιμώντας:

ότι η πορτογαλική κυβέρνηση ανακοίνωσε στις 12 Δεκεμβρίου 1988 ένα ειδικό πρόγραμμα σχετικά με τη μετατροπή και την αναδιάρθρωση των καλλιεργειών μπανάνας·

ότι το εν λόγω πρόγραμμα περιλαμβάνει τις ενδείξεις, τις διατάξεις και τα μέτρα που απαριθμούνται στο άρθρο 3 του κανονισμού (ΕΟΚ) αριθ. 3828/85 που εξασφαλίζουν τη δυνατότητα επίτευξης των στόχων του εν λόγω κανονισμού·

ότι ζητήθηκε η γνώμη της επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων (FEOGA) για τα χρηματοδοτικά θέματα·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Γεωργικών Διαρθρώσεων και Αγροτικής Ανάπτυξης,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνεται το ειδικό πρόγραμμα που ανακοίνωσε στις 12 Δεκεμβρίου 1988 η πορτογαλική κυβέρνηση σύμφωνα με το άρθρο 4 του κανονισμού (ΕΟΚ) αριθ. 3828/85.

Άρθρο 2

Οι χορηγούμενες από την πορτογαλική κυβέρνηση ενισχύσεις, στο πλαίσιο της υλοποίησης του προγράμματος αυτού, είναι επιλέξιμες από την 1η Ιανουαρίου 1989.

Άρθρο 3

Η παρούσα απόφαση απευθύνεται στην Πορτογαλική Δημοκρατία.

Βρυξέλλες, 27 Απριλίου 1989.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 372 της 31. 12. 1985, σ. 5.

(2) ΕΕ αριθ. L 191 της 22. 7. 1988, σ. 13.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 3ης Μαρτίου 1989

περί καθορισμού ορισμένων λεπτομερειών που αφορούν τον αποχαρακτηρισμό εγγράφων που καλύπτονται από επαγγελματικό ή επιχειρησιακό απόρρητο

(89/196/ΕΟΚ, Ευρατόμ, ΕΚΑΧ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τον κανονισμό (ΕΟΚ, Ευρατόμ) αριθ. 354/83 του Συμβουλίου της 1ης Φεβρουαρίου 1983 σχετικά με το άνοιγμα στο κοινό των ιστορικών αρχείων της Ευρωπαϊκής Οικονομικής Κοινότητας και της Κοινότητας Ατομικής Ενέργειας (1), και ιδίως το άρθρο 9,

την απόφαση αριθ. 359/83/ΕΚΑΧ της Επιτροπής της 8ης Φεβρουαρίου 1983 σχετικά με το άνοιγμα στο κοινό των ιστορικών αρχείων της Ευρωπαϊκής Κοινότητας Άνθρακα και Χάλυβα (2), και ιδίως το άρθρο 9,

Εκτιμώντας:

ότι, σύμφωνα με τη νομοθεσία τη σχετική με το άνοιγμα στο κοινό των ιστορικών αρχείων των Κοινοτήτων, τα έγγραφα και στοιχεία που καλύπτονταν από επαγγελματικό ή επιχειρησιακό απόρρητο μπορούν να καταστούν προσιτά στο κοινό μόνον εάν το ενδιαφερόμενο πρόσωπο ή επιχείρηση δεν προβάλλουν αντιρρήσεις· ότι, για το σκοπό αυτό, η Επιτροπή πρέπει να ανακοινώνει την πρόθεσή της να καταστήσει προσιτά στο κοινό τα έγγραφα και στοιχεία·

ότι η προηγούμενη ενημέρωση των ενδιαφερομένων προσώπων ή επιχειρήσεων αποδεικνύεται συχνά δυσχερής, ιδίως σε περίπτωση αλλαγής διεύθυνσης ή διαδοχής·

ότι, για να εξασφαλισθεί η αποτελεσματικότητα της διαδικασίας ανοίγματος των ιστορικών αρχείων των Κοινοτήτων, πρέπει να προβλεφθεί ότι η Επιτροπή μπορεί να ενημερώνει τα ενδιαφερόμενα πρόσωπα και επιχειρήσεις μέσω ανακοίνωσης που δημοσιεύεται στην Επίσημη Εφημερίδα των Ευρωπαϊκών Κοινοτήτων,

ΑΠΟΦΑΣΙΖΕΙ:

Άρθρο 1

1. Σε περίπτωση εφαρμογής του άρθρου 4 του κανονισμού (ΕΟΚ, Ευρατόμ) αριθ. 354/83 ή του άρθρου 4 της απόφασης αριθ. 359/83/ΕΚΑΧ, η Επιτροπή απευθύνεται εγγράφως στο ενδιαφερόμενο πρόσωπο ή επιχείρηση για να ανακοινώσει την πρόθεσή της να καταστήσει προσιτό στο κοινό έγγραφο ή στοιχείο που καλυπτόταν από το επαγγελματικό ή επιχειρησιακό απόρρητο, καλώντας τους να γνωστοποιήσουν ενδεχόμενη αντίρρησή τους εντός προθεσμίας έξι εβδομάδων.

Εάν δεν έχει υποβληθεί εντός της προθεσμίας αυτής καμία αντίρρηση, το έγγραφο ή το στοιχείο καθίσταται προσιτό στο κοινό.

2. Εάν έγγραφη αίτηση της Επιτροπής δεν φθάσει στο ενδιαφερόμενο πρόσωπο ή επιχείρηση, η Επιτροπή ανακοινώνει, με δημοσίευση στην Επίσημη Εφημερίδα των Ευρωπαϊκών Κοινοτήτων σειρά C, την πρόθεσή της να καταστήσει προσιτό στο κοινό, εκτός αντιρρήσεως που θα προβληθεί εντός έξι εβδομάδων από την ανακοίνωση, το εν λόγω έγγραφο ή στοιχείο. Η ανακοίνωση στην Επίσημη Εφημερίδα αναφέρει το ενδιαφερόμενο πρόσωπο ή επιχείρηση και τη φύση του εν λόγω εγγράφου ή στοιχείου.

Εάν δεν προβληθεί καμία αντίρρηση, το έγγραφο ή το στοιχείο καθίσταται προσιτό στο κοινό.

Άρθρο 2

Η παρούσα απόφαση εφαρμόζεται από τις 3 Μαρτίου 1989.

Βρυξέλλες, 3 Μαρτίου 1989.

Για την Επιτροπή

Antonio CARDOSO E CUNHA

Μέλος της Επιτροπής

(1) ΕΕ αριθ. L 43 της 15. 2. 1983, σ. 1.

(2) ΕΕ αριθ. L 43 της 15. 2. 1983, σ. 14.
ΑΠΟΦΑΣΗ ΤΗΣ ΕΠΙΤΡΟΠΗΣ της 18ης Ιουλίου 1989 περί καθορισμού των κριτηρίων εγγραφής στα μητρώα των υβριδικών χοίρων αναπαραγωγής ( 89/505/ΕΟΚ )

Η ΕΠΙΤΡΟΠΗ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,

ιΕχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 88/661/ΕΟΚ του Συμβουλίου της 19ης Δεκεμβρίου 1989 σχετικά με τους ζωοτεχνικούς κανόνες που εφαρμόζονται στα αναπαραγωγά χοιροειδή^(1 ), και ιδίως το άρθρο 10 παράγραφος 1 τρίτη περίπτωση,

Εκτιμώντας :

ότι, σε όλα τα κράτη μέλη, τα μητρώα τηρούνται ή καταρτίζονται είτε από ενώσεις ή οργανώσεις κτηνοτρόφων ή ιδιωτικές επιχειρήσεις είτε από επίσημες υπηρεσίες

ότι είναι, επομένως, αναγκαίο να καθοριστούν τα κριτήρια εγγραφής των υβριδικών χοίρων αναπαραγωγής στα μητρώα

ότι οι ακριβείς προϋποθέσεις αναγνώρισης πρέπει να πληρούνται πριν από την εγγραφή στο μητρώο

ότι τα μέτρα που προβλέπονται από την παρούσα απόφαση είναι σύμφωνα με τη γνώμη της Μόνιμης Ζωοτεχνικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ :

Άρθρο 1

Για να εγγραφεί στο μητρώο ο υβριδικός χοίρος αναπαραγωγής, πρέπει :

- να έχει αναγνωριστεί μετά τη γέννησή του, σύμφωνα με τους κανόνες που ορίζονται από αυτό το μητρώο,

- να έχει γενεαλογία που έχει οριστεί σύμφωνα με τους κανόνες του εν λόγω μητρώου .

Άρθρο 2

Η παρούσα απόφαση απευθύνεται στα κράτη μέλη .

Βρυξέλλες, 18 Ιουλίου 1989 .

Για την Επιτροπή

Ray MAC SHARRY

Μέλος της Επιτροπής

( 1 ) ΕΕ αριθ . L 382 της 31.^12 .^1988, σ . 36 .
ΑΠΟΦΑΣΗ ΤΟΥ ΣΥΜΒΟΥΛΙΟΥ της 19ης Δεκεμβρίου 1989 για τη σύναψη της συμφωνίας υπό μορφή ανταλλαγής επιστολών σχετικά με την προσωρινή εφαρμογή του πρωτοκόλλου για τους όρους αλιείας που προβλέπονται στην αλιευτική συμφωνία μεταξύ της Ευρωπαϊκής Οικονομικής Κοινότητας, αφενός, και της κυβέρνησης της Δανίας και της τοπικής κυβέρνησης της Γροιλανδίας, αφετέρου, για την περίοδο από 1ης Ιανουαρίου 1990 μέχρι 31 Δεκεμβρίου 1994 (89/650/EOK)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΟΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τη συμφωνία αλιείας μεταξύ της Ευρωπαϊκής Οικονομικής Κοινότητας, αφενός, και της κυβέρνησης της Δανίας και της τοπικής κυβέρνησης της Γροιλανδίας, αφετέρου(1), που υπογράφηκε στις Βρυξέλλες στις 13 Μαρτίου 1984,

την πρόταση της Επιτροπής,

Εκτιμώντας:

ότι, σύμφωνα με το άρθρο 14 της ανωτέρω αυμφωνίας, τα δύο συμβαλλόμενα μέρη προέβησαν σε διαπραγματεύσεις για να καθορίσουν το εφαρμοστέο αλιευτικό καθεστώς στο τέλος της περιόδου εφαρμογής του πρωτοκόλλου που υπο-γράφηκε στις Βρυξέλλες στις 13 Μαρτίου 1984(2);

ότι, κατά το πέρας των διαπραγματεύσεων αυτών, ένα νέο πρωτόκολλο για τους όρους αλιείας μονογραφήθηκε στις 30 Ιουνίου 1989;

ότι, προκειμένου να αποφευχθεί διακοπή των αλιευτικών δραστηριοτήτων των σκαφών της Κοινότητας, είναι σημα-ντικό να εγκριθεί το παρόν πρωτόκολλο το ταχύτερο δύνα-το; ότι, για το λόγο αυτό, τα δύο συμβαλλόμενα μέρη έχουν μονογραφήσει συμφωνία, υπό μορφή ανταλλαγής επιστο-λών, με την οποία προβλέπεται η προσωρινή εφαρμογή του πρωτοκόλλου αυτού κατά τη λήξη του σήμερα ισχύοντος πρωτοκόλλου; ότι πρέπει να εγκριθεί η συμφωνία υπό μορ- φή ανταλλαγής επιστολών εν αναμονή οριστικής απόφασης σύμφωνα με το άρθρο 43 της συνθήκης,

ΑΠΟΦΑΣΙΣΕΙ:

Αρθρο 1

Η συμφωνία υπό μορφή ανταλλαγής επιστολών σχετικά με την προσωρινή εφαρμογή του πρωτοκόλλου για τους όρους αλιείας που προβλέπονται στην αλιευτική συμφωνία μεταξύ της Ευρωπαϊκής Οικονομικής Κοινότητας, αφενός, και της κυβέρνησης της Δανίας και της τοπικής κυβέρνησης της Γροιλανδίας, αφετέρου, για την περίοδο από 1ης Ιανουαρίου 1990 μέχρι 31 Δεκεμβρίου 1994, εγκρίνεται εξ ονόματος της Κοινότητας.

Το κείμενο της συμφωνίας επισυνάπτεται στην παρούσα απόφαση.

Αρθρο 2

Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τη συμφωνία υπό μορφή ανταλλαγής επιστολών δεσμεύοντας την Κοινό-τητα.

Βρυξέλλες, 19 Δεκεμβρίου 1989.

Για το ΣυμβούλιοΟ ΠρόεδροςJ. MELLICK

(1)ΕΕ αριθ. L 29 της 1. 2. 1985, σ. 11.

(2)ΕΕ αριθ. L 29 της 1. 2. 1985, σ. 14.